64. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ  ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ  Αριθ. Φ. 137. Ι/Β/1701 της 23 Μαρτ./6 Απρ. 1981   (ΦΕΚ Β΄ 198) Περί καθιερώσεως πενθήμερης εβδομάδας εργασίας στην ΑΣΟΕΕ. ΄Εχοντας υπ’ όψη: 1) τις διατάξεις του άρθρ. 1 (παρ. 3) της από 29/30.12.1980 Πράξεως Νομοθετικού Περιεχομένου «περί καθιερώσεως πενθημέρου εβδομάδος εργασίας των δημοσίων εν γένει υπηρεσιών και ρυθμίσεως συναφών θεμάτων (ΦΕΚ 299 Α΄), 2) το έγγραφο της Ανωτάτης Σχολής Οικονομικών και Εμπορικών Επιστημών αριθ. 2155/11.2. 1981, αποφασίζουμε: Καθιερώνεται πενθήμερη εβδομάδα εργασίας που αρχίζει από Δευτέρα μέχρι Παρασκευή για το πάσης φύσεως Προσωπικό της Ανωτάτης Σχολής Οικονομικών και Εμπορικών Επιστημών. Κατά τα λοιπά εφαρμόζονται οι διατάξεις της από 29/30.12.1980 πράξεως Νομοθετικού Περιεχομένου και η αριθ. Α62/199/22930/29.12.1980 υπουργική απόφαση. 